Väga võimalik, et mainitud pärisrahvaste väe koondas Dreylöwen alles 1344. a. suvel, s. t. pärast seda, kui Preisi karistussalgad olid oma verise töö juba teinud. Ei või olla kahtlust, et Preisi abiväed vähem sellepärast kutsuti, et Dreylöwenil liiga vähe sõjajõudu oli, vaid sellepärast, et kohalised jõud karistussalkade jõledaks tööks küllalt ustavad ei olnud. Preisist tulnud väed olid pärismaalas­tele võõrad, neid saadi  kõiksuguste muinasjuttudega eest­laste hirmutegudest vihale ajada eestlaste vastu, kui neid hea tasu küllalt ei huvitanud.